На основу члана 40. став 1. тачке 6. Статута Општине Чајетина ('' Службени лист општине Чајетина '' , број 2/2019 ), и члана 13a Одлуке о отуђењу и давању у закуп грађевинског земљиштем „Службени лист општине Чајетина '' ,број 7/2010, 8/2012, 5/2014, 1/2017,2 /2018), Скупштина општине Чајетина са седнице одржаној дана 4.маја 2023. године донела jе

**ОДЛУКУ О УРЕЂИВАЊУ ГРАЂЕВИНСКОГ ЗЕМЉИШТА**

**СРЕДСТВИМА ИНВЕСТИТОРА ЖЕЉКА АНТИЋА**

**Члан 1.**

Овом одлуком о уређивању грађевинског земљишта предвиђа се извођење радова на уградњи бехатон плоча и ивичњака, као и набавка истих, средствима горе именованог инвеститора.

**Члан 2.**

На основу достављеног предмера и предрачуна радова и извршене стручне контроле предмера и предрачуна по налогу Општинске управе, укупна вредност предметних радова износи 28.560.000,00 динара без ПДВ-а , од којих ћe именовани инвеститор финансирати радове у вредности 50%.

**Члан 3.**

Инвеститор гради објекат на Златибору за који је извршен обрачун доприноса за уређивање грађевинског земљишта број 351-835/2022-03 од 16. јануара 2023. године на износ од 27.711.726,00 динара.

**Члан 4.**

Инвеститор ћe извести наведене радове из члана 1. и након потврде надзорног органа извршиће се коначни обрачун којим ћe вредност изведених радова бити умањена од утврђеног доприноса за уређивање грађевинског земљишта.

**Члан 5.**

Овлашћује се Општинска управа да закључи уговор са финансијером у смислу члана 92. Закона о планирању и изградњи, у свему према прихваћеном предмеру и предрачуну за предметне радове с тим што ће се коначан обрачун извршити након завршетка радова.

**Члан 6.**

Ова одлука ступа на снагу даном доношења а биће објављена у „Службеном листу општине Чајетина“.

**СКУПШТИНА ОПШТИНЕ ЧАЈЕТИНА**

**Број: 400-600 /2023-01 од 4.маја 2023. године.**

**ПРЕДСЕДНИК**

**Скупштина општине,**

*Арсен Ђурић*